Publication: Magyar Közlöny
Issue: MK-2011-110 (Year: 2011, Number: 110)
Era: contemporary
Section: 1. melléklet a 3/2011. (IX. 26.) NMHH rendelethez
Paragraph Index: 438

2. BELFÖLDI SZÁMOK FELOSZTÁSA ÉS MEGHATÁROZÁSA 2.1. A belföldi számok felosztása 2.1.1. Leírás A belföldi szám egy magyarországi elõfizetõi hozzáférési pont vagy szolgáltatás elérése érdekében tárcsázandó szám, amely tartalmazza a belföldi rendeltetési számot és az elõfizetõi számot, de nem tartalmazza a belföldi elõtétet. 2.1.2. A számok felépítése A belföldi szám két részbõl áll: BRS + ES ahol: BRS belföldi rendeltetési szám, amely egy földrajzilag vagy más módon elkülönülten kezelt hálózathoz vagy szolgáltatáshoz tartozó számozási tartományt határoz meg, ES elõfizetõi szám, amely egy BRS által meghatározott számozási tartományban egy elõfizetõi hozzáférési pont hívására, vagy egy szolgáltatás elérésére szolgál. A belföldi szám hossza 8 vagy 9 számjegy. Egy számozási tartományban a belföldi szám hossza azonos. A belföldi rendeltetési szám típusai: KS körzetszám, amely az ország egy földrajzilag elkülönített területéhez (a továbbiakban: földrajzi számozási terület) tartozó, helyhez kötött felhasználású számozási tartományt határoz meg, SHS szolgáltatás- vagy hálózatkijelölõ szám, amely nem földrajzi alapon elkülönülten kezelt szolgáltatáshoz vagy hálózathoz tartozó számozási tartományt határoz meg. A belföldi szám típusa KS esetén földrajzi szám, SHS esetén nem-földrajzi szám. 2.1.3. A körzetszámok felosztása A körzetszám egy- vagy kétjegyû szám. A körzetszámok és a földrajzi számozási területek összerendelését az alábbi táblázat tartalmazza: KS Földrajzi számozási terület Budapest Székesfehérvár Biatorbágy Szigetszentmiklós Dunaújváros Szentendre Vác Gödöllõ Monor Salgótarján Esztergom Tatabánya Balassagyarmat Eger Gyöngyös Nyíregyháza Mátészalka Kisvárda Miskolc Szerencs Ózd Mezõkövesd Debrecen Cegléd Berettyóújfalu teszt-körzet Szolnok Jászberény Karcag Szeged Szentes Békéscsaba Orosháza Mohács Pécs Szigetvár Szekszárd Paks Kecskemét Kiskunhalas Kiskõrös KS Földrajzi számozási terület Baja Kaposvár Keszthely Siófok Marcali Tapolca Veszprém Pápa Zalaegerszeg Nagykanizsa Szombathely Sárvár Gyõr Sopron Az egyes földrajzi számozási területekhez tartozó települések felsorolását, az érintett szolgáltatókkal történt egyeztetés után, a hatóság a honlapján teszi közzé. 2.1.4. A szolgáltatás- vagy hálózatkijelölõ számok felosztása A szolgáltatás- vagy hálózatkijelölõ szám kétjegyû. Az SHS-ek és a szolgáltatások, vagy hálózatok összerendelését az alábbi táblázat tartalmazza: SHS Szolgáltatás vagy hálózat Mobil rádiótelefon szolgáltatás Nomadikus beszédcélú szolgáltatás Mobil rádiótelefon szolgáltatás Mobil rádiótelefon szolgáltatás Kedvezményes díjazású szolgáltatás Mobil rádiótelefon szolgáltatás Internet-hozzáférési szolgáltatás Mobil rádiótelefon szolgáltatás Mobil rádiótelefon szolgáltatás Üzleti hálózat Díjmentes szolgáltatás Emelt díjas, díjkorlátmentes szolgáltatás Emelt díjas, díjkorlátos szolgáltatás 2.2. Földrajzi számok 2.2.1. Leírás A földrajzi számok helyhez kötött telefonhálózathoz csatlakozó elõfizetõk azonosítását és elérését teszik lehetõvé. A földrajzi szám körzetszám része az elõfizetõi hozzáférési pont helye szerinti földrajzi számozási területet jelöli ki. 2.2.2. A számok felépítése A földrajzi szám körzetszámból és elõfizetõi számból áll. A szám felépítése egyjegyû körzetszám esetén: A abc defg ahol: A körzetszám abc defg elõfizetõi szám 200 0000-999 9999 között. Kétjegyû körzetszám esetén: AB abc def ahol: AB körzetszám abc def elõfizetõi szám 200 000-999 999 között. A körzetszám a földrajzi számozási területet jelöli ki a 2.1.3. pont táblázata szerint. 2.2.3. A használat feltételei A földrajzi szám csak a körzetszámhoz tartozó földrajzi számozási területen elhelyezett elõfizetõi hozzáférési ponthoz rendelhetõ. Földrajzi számon különleges díjazású (a díjmentes, a kedvezményes díjazású, az emelt díjas, díjkorlátmentes és az emelt díjas, díjkorlátos) szolgáltatás, valamint nomadikus beszédcélú szolgáltatás nem nyújtható. 2.3. Mobil számok (SHS = 20, 30, 31, 50, 60, 70) 2.3.1. Leírás A mobil számok a mobil rádiótelefon hálózathoz csatlakozó elõfizetõk azonosítását és elérését teszik lehetõvé. 2.3.2. A számok felépítése A mobil szám szolgáltatáskijelölõ számból és elõfizetõi számból áll: AB abc defg ahol: AB mobil rádiótelefon szolgáltatást jelölõ SHS, abc defg elõfizetõi szám 000 0000-999 9999 között. 2.3.3. A használat feltételei Amennyiben az Európai Unió általános hatályú, közvetlenül alkalmazandó kötelezõ jogi aktusa eltérõen nem rendelkezik, mobil számon különleges díjazású (a díjmentes, a kedvezményes díjazású, az emelt díjas, díjkorlátmentes és az emelt díjas, díjkorlátos) szolgáltatás nem nyújtható. 2.4. Nomadikus beszédcélú szolgáltatás számai (SHS = 21) 2.4.1. Leírás A nomadikus számok Magyarország területén a nomadikus beszédcélú szolgáltatást nyújtó elektronikus hírközlõ hálózathoz csatlakozó elõfizetõk azonosítását és belföldi vagy nemzetközi hívásokkal való elérését teszik lehetõvé. Az elõfizetõi hozzáférési pont helye változhat, azaz a szolgáltatáshoz való hozzáférés nincs egy adott hozzáférési ponthoz rendelve, azonban a szolgáltatás igénybevétele közben a hozzáférési pont nem változtatható. 2.4.2. A számok felépítése 21 abc defg ahol: nomadikus beszédcélú szolgáltatást jelölõ SHS, abc defg elõfizetõi szám 200 0000-999 9999 között. 2.4.3. A használat feltételei Az elõfizetõi számokon különleges díjazású (a díjmentes, a kedvezményes díjazású, az emelt díjas, díjkorlátmentes és az emelt díjas, díjkorlátos) szolgáltatás, mobil rádiótelefon szolgáltatás és helyhez kötött telefonszolgáltatás nem nyújtható. Amennyiben a nomadikus beszédcélú szolgáltatást nyújtó elektronikus hírközlési szolgáltató az elõfizetõje vagy a szolgáltatásának igénybe vevõje részére a segélyhívó szolgálatok – beleértve a „112” egységes európai segélyhívószámot is – ingyenes elérését nem tudja biztosítani, köteles errõl az általános szerzõdési feltételeiben, az elõfizetõi szerzõdésben, valamint a honlapján tájékoztatást közzétenni. 2.5. Kedvezményes díjazású szolgáltatás számai (ún. kék számok) (SHS = 40) 2.5.1. Leírás Lehetõvé teszi a beszédcélú elektronikus hírközlõ hálózatból a 2. § 2. pontban meghatározott kedvezményes díjazású szolgáltatások elérését. 2.5.2. A számok felépítése A kedvezményes díjazású szolgáltatás száma szolgáltatás kijelölõ számból és elõfizetõi számból áll: 40 abc def ahol: a kedvezményes díjazású szolgáltatást jelölõ SHS, abc def elõfizetõi szám 100 000-999 999 között. 2.5.3. A használat feltételei A szolgáltatónak kötelessége, hogy a hálózatából kedvezményes díjazású szolgáltatások elérésére kezdeményezett hívások hívó által fizetendõ, az általános forgalmi adót (a továbbiakban: áfa) tartalmazó hívásdíját az általános szerzõdési feltételeiben közzétegye. A számhasználó kérésére – kereskedelmi okból – a szolgáltatónak korlátoznia kell a kedvezményes díjazású szolgáltatás nemzetközi hálózatból, valamint meghatározott belföldi számozási területekrõl és hálózatokból való elérését. 2.6. Internet-hozzáférési szolgáltatás számai (SHS = 51) 2.6.1. Leírás Lehetõvé teszi internetszolgáltatók telefonhálózaton keresztül történõ elérését. 2.6.2. A számok felépítése 51 abc def ahol: internet-hozzáférési szolgáltatást jelölõ SHS, abc a közremûködõ szolgáltatót határozza meg, amely az internetszolgáltatóval a hívások eljuttatása tárgyában hálózati szerzõdéses jogviszonyban áll, def a közremûködõ szolgáltató hálózatán keresztül elérhetõ internetszolgáltatót és annak szolgáltatását azonosítja. A közremûködõ szolgáltató saját azonosító tartományából jelöli ki. Egy közremûködõ szolgáltatóhoz több „abc”, és egy internetszolgáltatóhoz több „def” azonosító tartozhat. 2.6.3. A használat feltételei Az internetszolgáltatás hívószáma nem tehetõ közzé a hívó által fizetendõ díj és a díjazási feltételek ismertetése nélkül. A közremûködõ szolgáltató feladatát az internetszolgáltató is elláthatja. 2.7. Üzleti hálózatok számai (SHS = 71) 2.7.1. Leírás Az elõfizetõk egy meghatározott csoportját – jellemzõen egy céget vagy egyéb szervezetet – kiszolgáló hálózatnak [üzleti hálózat – (Corporate Network)], vagy a hálózat tagjainak elérését biztosítja a beszédcélú elektronikus hírközlõ hálózatból. Az üzleti hálózat összekapcsolja az adott szervezet magánhálózati vagy virtuális magánhálózati elemeit, vagy ezek kombinációját, ezen kívül lehetõséget biztosít az elektronikus hírközlõ hálózat elérésére. Egy üzleti hálózat egyaránt tartalmazhat elektronikus hírközlési szolgáltatói és saját hálózati elemeket. 2.7.2. A számok felépítése Üzleti hálózat tagjainak közvetlen elérése esetén: 71 abc defg ahol: 71 az üzleti hálózatot jelölõ SHS, abc defg elõfizetõi szám 200 0000-999 9999 között, amely két részbõl áll: azonosítóból és belsõ számból; azonosító: a céget jelöli, számjegyeinek száma az üzleti hálózat használóinak számától függ, belsõ szám: számjegyeinek számát a cég (magán)hálózatának számozási terve határozza meg. Üzleti hálózat elérése esetén: 71 1bc defg ahol: bc defg az üzleti hálózatot határozza meg. 2.7.3. A használat feltételei Az üzleti hálózat üzemeltetõje az üzleti hálózat számain nyilvánosan elérhetõ telefonszolgáltatást az üzleti hálózaton kívüli elõfizetõk részére nem nyújthat. 2.8. Díjmentes szolgáltatás számai (ún. zöld számok) (SHS = 80) 2.8.1. Leírás A számhasználónak vagy az általa nyújtott szolgáltatásnak a hívó fél részére díjmentes elérését teszi lehetõvé, feltéve, hogy a hívó fél a hívást a részére elõfizetõi szolgáltatást nyújtó szolgáltató hálózatából (honos hálózat) kezdeményezi. 2.8.2. A számok felépítése A díjmentes szolgáltatás száma szolgáltatás kijelölõ számból és elõfizetõi számból áll: 80 abc def ahol: a díjmentes szolgáltatást jelölõ SHS, abc def elõfizetõi szám, amelynek értéke: 000 000-099 999, ha belföldi formában tárcsázható nemzetközi hívószám, 100 000-999 999, ha belföldi hívószám. 2.8.3. A használat feltételei A hívás díját a számhasználó fizeti, feltéve, hogy a hívó fél a hívást honos hálózatából kezdeményezi. A barangolásból adódó többletköltségeket a hívó fél viseli. A számhasználó kérésére – kereskedelmi okból – a szolgáltatónak korlátoznia kell a díjmentes szolgáltatás nemzetközi hálózatból, valamint meghatározott belföldi számozási területekrõl és hálózatokból való elérését. 2.9. Emelt díjas, díjkorlátmentes szolgáltatás számai (SHS = 90) 2.9.1. Leírás Lehetõvé teszi a beszédcélú elektronikus hírközlõ hálózatból információt, tartalmat nyújtó szolgáltatások elérését. 2.9.2. A számok felépítése 90 abc def ahol: az emelt díjas, díjkorlátmentes szolgáltatást jelölõ SHS, abc def elõfizetõi szám 100 000-999 999 között. 2.9.3. A használat feltételei A számhasználó minden esetben köteles az emelt díjas, díjkorlátmentes szolgáltatás hívószámának közzétételével együtt a hívó fél által fizetendõ, áfát tartalmazó díj mértékét is (hívásonkénti vagy percenkénti díj, vagy az SMS díja) nyilvánosságra hozni. Az emelt díjas, díjkorlátmentes szolgáltatás elérését az elõfizetõje kérésére a szolgáltató köteles díjmentesen letiltani. 2.10. Emelt díjas, díjkorlátos szolgáltatás számai (SHS = 91) 2.10.1. Leírás Lehetõvé teszi a beszédcélú elektronikus hírközlõ hálózatból az 2. § 4. pontjában meghatározott emelt díjas, díjkorlátos szolgáltatások elérését. 2.10.2. A számok felépítése 91 abc def ahol: SHS az emelt díjas, díjkorlátos szolgáltatás számára, abc def elõfizetõi szám 100 000-999 999 között. 2.10.3. A használat feltételei Emelt díjas, díjkorlátos szolgáltatási számon nem nyújtható felnõtt tartalom. Felnõtt tartalomnak minõsül az a szolgáltatás, amelynek meghatározó eleme a szexualitás vagy az erõszak. Emelt díjas, díjkorlátos szolgáltatási számon azzal a feltétellel nyújtható szolgáltatás, amennyiben a szolgáltató a hívó fél által fizetendõ legmagasabb díjat úgy határozza meg, hogy az ne haladja meg a hatóság által az érintett szolgáltatókkal történõ egyeztetést követõen – évente január 31-ig – a hatóság hivatalos lapjában és internetes honlapján közzétett díjat. A szolgáltatás tartalmára vonatkozó feltételek betartásáért a számhasználó felel. A számhasználó minden esetben köteles az emelt díjas, díjkorlátos szolgáltatás hívószámának közzétételével együtt a hívó fél által fizetendõ, az áfát is tartalmazó díj mértékét is (hívásonkénti vagy percenkénti díj, vagy az SMS díja) nyilvánosságra hozni. Az emelt díjas, díjkorlátos szolgáltatás elérését az elõfizetõje kérésére a szolgáltató köteles díjmentesen letiltani.

Source: https://magyarkozlony.hu/hivatalos-lapok/64c96e9b3c49113e51f9daf9645b870688e2d20a/dokumentumok/0a9f8cbde43c72e26d5c6a7ac5bf34e4de0ab63d/letoltes